Document ID: 31993D0070

Odločba Komisije
z dne 21. decembra 1992
o kodiranju sporočil "Animo"
(93/70/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi [1], kakor je bila nazadnje spremenjena z Direktivo 92/65/EGS [2], in zlasti člena 20(3) Direktive,
ker je zaradi zagotavljanja delovanja mreže Komisija dne 3. decembra 1991 sprejela Odločbo 91/637/EGS o vzorcu sporočila, ki se pošilja po računalniškem omrežju "Animo" [3];
ker je treba za hitro razumevanje sporočila "Animo" in učinkovito zaščito zdravja živali določiti kode, ki se bodo uporabljale v trgovini iz točke 4 Priloge k Odločbi 91/637/EGS;
ker prisotnost nekaterih živih živali in proizvodov v šifrantu, določenem v tej odločbi, sama po sebi še ne pomeni, da mora biti sporočilo poslano po računalniškem omrežju "Animo";
ker so ukrepi, predvideni s to odločbo, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Kode, ki se uporabljajo v trgovini iz točke 4 prvega odstavka Priloge k Odločbi 91/637/EGS, so opredeljene v Prilogi k tej odločbi.
Člen 2
Ta odločba je naslovljena na države članice.
V Bruslju, 21. decembra 1993

Labels: 12
3
17
6